smcproject/ml-wiki-sentences huggingface dataset:
ഫ്രാൻസിസ് ഒന്നാമനുമായുള്ള വിവാഹബന്ധത്തിൽ തെരേസയ്ക്ക് 16 കുട്ടികളാണ് പിറന്നത്.
ഫ്രാൻസിലെ രാജ്ഞിയായിരുന്ന മാരി ആന്തോനെറ്റ് , നേപ്പിൾസ് രാജ്ഞി മരിയ കരോളിന, പാർമയിലെ മരിയ അമാലിയ, റോമൻ ഭരണാധികാരികളായിരുന്ന ജോസഫ് രണ്ടാമൻ, ലിയോപോൾഡ് രണ്ടാമൻ എന്നിവർ രാജ്യഭരണം നിർവ്വഹിച്ചിരുന്ന മക്കളിൽ ചിലരാണ്.
ആസ്ട്രിയയുടേയും ,ബൊഹീമിയയുടേയും ഭരണാധികാരം ജോസഫ് രണ്ടാമനും, ലിയോപോൾഡ് രണ്ടാമനും തെരേസയോടൊപ്പം കൂട്ടായി നിർവ്വഹിച്ചിരുന്നു.
ഒരു ഉപദേശകസമിതിയുടെ സഹായത്താൽ രാജ്യഭരണം നിർവ്വഹിച്ചുപോന്ന മറിയ തെരേസ ആസ്ട്രിയയുടെ  കാർഷികവും വിദ്യാഭ്യാസപരവുമായ സൈനികവുമായപുരോഗതികൾക്ക് തുടക്കം കുറിയ്ക്കുന്നതിൽ ശ്രദ്ധവച്ചിരുന്നു.
എന്നാൽ മതസ്വാതന്ത്ര്യത്തെ  പ്രോത്സാഹിപ്പിച്ചിരുന്നില്ല.
അവലംബം പുറംകണ്ണികൾ Maria Theresa (Catholic Encyclopaedia) Maria Theresa, Archduchess of Austria Maria Theresa Maria Theresa, (1717–1780) Archduchess of Austria (1740–1780) Queen of Hungary and Bohemia (1740–1780) Archived 2010-07-02 at the Wayback Machine .
മറിയ ഡി.ബി. ഇംഗ്ലീഷ് വിലാസം https://ml.wikipedia.org/wiki/MariaDB
സ്വതന്ത്ര സോഫ്റ്റ്‌വെയർ സമൂഹത്താൽ വികസിപ്പിച്ച് പരിപാലിക്കപ്പെട്ടുന്ന ഒരു മൈഎസ്.
ക്യു.എൽ. ഫോർക്ക് പ്രൊജക്റ്റാണ് മറിയ ഡി.ബി (English : MariaDB) .
മൈ എസ്.ക്യു.എൽ. പ്രൊജക്റ്റിന്റെ സ്രോതസ്സ് കോഡിന്റെ ഒരു പകർപ്പ് എടുത്ത് അതിനെ കൂടുതൽ വികസിപ്പിച്ചാണ് ഈ പ്രൊജക്റ്റ് മുമ്പോട്ട് കൊണ്ട് പോകുന്നത്.
മൈ.
എസ്.ക്യു.എൽ ഒറാക്കിൾ പരിപാലിക്കാൻ തുടങ്ങിയതോടെ ഗ്നൂ ജി.പി.എൽ പ്രകാരം വിതരണം ചെയ്യപ്പെടുന്ന മൈ.
എസ്.ക്യു.എല്ലിന്റെ തുടർച്ച ഉറപ്പ് വരുത്തലാണ് മറിയ ഡി.ബി. ചെയ്യുന്നത്.
2009-ൽ ഒറാക്കിൾ കോർപ്പറേഷൻ മൈ.
എസ്.ക്യു.എല്ലിനെ ഏറ്റെടുക്കുമോ എന്ന ആശങ്കകൾ കാരണം മൈ.
എസ്.ക്യു.എല്ലിന്റെ യഥാർത്ഥ ഡെവലപ്പർമാരിൽ ചിലരാണ് ഇതിന്റെ വികസനത്തിന് നേതൃത്വം നൽകുന്നത്.
ലൈബ്രറി ബൈനറി പാരിറ്റിയും മൈ.
എസ്.ക്യു.എൽ എപിഐകളുമായും കമാൻഡുകളുമായും കൃത്യമായ പൊരുത്തത്തോടെ മൈ.
എസ്.ക്യു.എല്ലുമായി ഉയർന്ന അനുയോജ്യത നിലനിർത്താനാണ് മറിയ ഡി.ബി ഉദ്ദേശിക്കുന്നത്, ഇത് പല സന്ദർഭങ്ങളിലും മൈ.
എസ്.ക്യു.എല്ലിന് ഡ്രോപ്പ്-ഇൻ പകരമായി പ്രവർത്തിക്കാൻ അനുവദിക്കുന്നു.
എന്നിരുന്നാലും, പുതിയ സവിശേഷതകൾ മൂലം മേൽ പറഞ്ഞതിൽ നിന്ന് വ്യതിചലിക്കുന്നു.[7]
ആരിയ(Aria), കോളംസ്റ്റോർ(ColumnStore), മൈറോക്സ്(MyRocks) തുടങ്ങിയ പുതിയ സ്റ്റോറേജ് എഞ്ചിനുകൾ ഇതിൽ ഉൾപ്പെടുന്നു.
എസ്.ക്യു.എൽ എബി(AB)യുടെ സ്ഥാപകരിൽ ഒരാളും മോണ്ടി പ്രോഗ്രാം എബിയുടെ സ്ഥാപകനുമായ മൈക്കൽ "മോണ്ടി" വൈഡെനിയസ് ആണ് ഇതിന്റെ പ്രധാന ഡെവലപ്പർ/സിടിഒ(CTO).
2008 ജനുവരി 16-ന്, ഏകദേശം 1 ബില്യൺ ഡോളറിന് സൺ മൈക്രോസിസ്റ്റംസ് ഏറ്റെടുക്കാൻ സമ്മതിച്ചതായി മൈ.
എസ്.ക്യു.എൽ എബി പ്രഖ്യാപിച്ചു.
2008 ഫെബ്രുവരി 26-ന് ഏറ്റെടുക്കൽ പൂർത്തിയായി.
അടുത്ത വർഷം ഒറാക്കിൾ കോർപ്പറേഷൻ സൺ വാങ്ങി.
വൈഡേനിയസിന്റെ ഇളയ മകളായ മറിയയുടെ പേരിലാണ് മറിയാഡിബി അറിയപ്പെടുന്നത്.
(മൈ.എസ്.ക്യു.എൽ അദ്ദേഹത്തിന്റെ മറ്റൊരു മകളുടെ പേരാണ്, മൈ.) അവലംബം ↑ ↑ ↑ ↑ ↑ ↑
മറിയ ദേശീയോദ്യാനം
ആസ്ത്രേലിയയിലെ ന്യൂ സൗത്ത് വെയിൽസിൽ , സിഡ്നിയ്ക്കു വടക്കു-കിഴക്കായി 341 കിലോമീറ്റർ ദൂരത്തായി സ്ഥിതിചെയ്യുന്ന ദേശീയോദ്യാനമാണ് മറിയ ദേശീയോദ്യാനം .
പ്രധാനപ്പെട്ട പക്ഷിസങ്കേതമായ ഹേസ്റ്റിംഗ്-മക്ലിയ്ക്കുള്ളിലാണ് ഇതുള്ളത്.
ന്യൂ സൗത്ത് വെയിൽസിലെ സംരക്ഷിതപ്രദേശങ്ങൾ അവലംബം
മറിയ ഗെപ്പേർട്ട്-മയർ
മേരി ക്യൂറിക്കു ശേഷം ഭൗതികശാസ്ത്രത്തിൽ നോബൽ പുരസ്കാരം നേടിയ ശാസ്ത്രജ്ഞയാണ് മറിയ ഗെപ്പേർട്ട്-മയർ (ജൂൺ 28, 1906 –ഫെബ്രുവരി 20, 1972).
1963-ൽ ലഭിച്ച ഈ ബഹുമതി യൂജീൻ വിഗ്നർ, ഹാന്സ് ജെൻസൺ എന്ന മറ്റു രണ്ടു ശാസ്ത്രജ്ഞരോടൊപ്പം അവർ പങ്കിട്ടു.
അണു കേന്ദ്രത്തിന്റെ (ന്യൂക്ളിയസ്) ഘടനെയെക്കുറിച്ചുളള ഗവേഷണത്തിനാണ് ഇവർ മൂവരും തെരഞ്ഞെടുക്കപ്പെട്ടത്.
ജർമനിയിലെ ഗോട്ടിംഗനിലാണ് മറിയ സ്കൂൾ-കോളേജ് വിദ്യാഭ്യാസം പൂർത്തിയാക്കിയത്.
1930-ൽ ഭൗതികശാസ്ത്രത്തിൽ പി.എച്.ഡി നേടി.
ആ വർഷം തന്നെ സുഹൃത്തും സഹപ്രവർത്തകനുമായിരുന്ന ജോസഫ് എഡ്വേഡ് മയർ എന്ന അമേരിക്കൻ ശാസ്ത്രജ്ഞനെ വിവാഹം കഴിച്ച് അമേരിക്കയിലേക്ക് യാത്രയായി.
സാമ്പത്തികമാന്ദ്യം മൂർദ്ധന്യത്തിൽ നിന്നിരുന്ന ആ കാലഘട്ടത്തിൽ അനുയോജ്യമായ ഉദ്യോഗം കണ്ടെത്താൻ മറിയക്ക് ഏറെ ബുദ്ധിമുട്ടേണ്ടി വന്നു.
ഷിക്കാഗോ യൂണിവഴ്സിറ്റിയോടനുബന്ധിച്ച ഇൻസിറ്റിറ്റൂട്ട് ഓഫ് ഫിസിക്സിലും ആർഗോൺ  നാഷണൽ ലാബറട്ടറിയിലും ഗവേഷണം നടത്തുന്ന സമയത്താണ് മറിയ ന്യൂക്ളിയസ്സിന്റെ ഘടനയെക്കുറിച്ചുളള, ഗണിതശാസ്ത്രത്തിൽ അധിഷ്ഠിതമായ മോഡൽ തയ്യാറാക്കിയത്.
ന്യക്ളിയസ്സിൽ കണികകൾ പല അടരുകളായാണ് സജ്ജീകരിക്കപ്പെട്ടിട്ടുളളതെന്നും, കണികകളുടെ ആകെത്തുക 2, 8.
20, 28,50,82, 126 എന്നിങ്ങനെയാവുമ്പോൾ എന്തുകൊണ്ടാണ് അവക്ക് ഘടനാപരമായ സ്ഥിരത കൈവരുന്നതെന്നും മറിയ ഗെപ്പേർട്ട്-മയർ കണ്ടെത്തി.
ഇതേ നിഗമനത്തിൽത്തന്നെ യൂജീൻ വിഗ്നർ, ഹാന്സ് ജെൻസൺ  എന്നീ ശാസ്ത്രജ്ഞരും എത്തിച്ചേരുകയുണ്ടായി.
അവലംബം ↑ മറിയ ഗെപ്പേർട്ട്-മയർ
മറിയ മുസിചുക് 2015 Ukrainian postage stamp featuring the sisters Muzychuk
നിലവിലെ ലോക ആറാം നമ്പർ വനിതാ ചെസ് താരമാണ് യുക്രൈൻകാരിയായ മറിയ മുസിചുക് (Mariya Olehivna Muzychuk) ( Ukrainian : Марія Олегівна Музичук ; ജനനം 21 സെപ്തംബർ 1992).
2015 ഏപ്രിൽ മുത 2016 മാർച്ച് വരെ ലോക വനിതാ ചെസ് താരമായിരുന്നു .
ലിവിൽ ജനിച്ച മരിയ മുസിചുക്കിനെ മാതാപിതാക്കൾ രണ്ടാം വയസ്സിൽ ആദ്യമായി ചെസ്സ് പഠിപ്പിച്ചു.
മൂന്നാം വയസ്സിൽ എല്ലാ ചെസ്സ് കഷണങ്ങളും അവൾക്കറിയാമായിരുന്നു.
മറിയയുടെ മുതിർന്നസഹോദരിയാണ് അന്ന മുസിചുക് .
ചെസ്സിനു പുറമേ രണ്ടുപേരും ടേബിൾ റ്റെന്നിസ് കളിക്കാരാണ്.
അവലംബം പുറത്തേക്കുള്ള കണ്ണികൾ മറിയ മുസിചുക് rating card at FIDE Mariya Muzychuk chess games at 365Chess.com മറിയ മുസിചുക് player profile at ChessGames.com
മറിയ ഗെറ്റാനാ ആനേസി ഇംഗ്ലീഷ് വിലാസം https://ml.wikipedia.org/wiki/Maria_Gaetana_Agnesi
ഇറ്റാലിയൻ ഗണിതശാസ്ത്രജ്ഞയാണ് മറിയ ഗെറ്റാനാ ആനേസി .
1718-ൽ മിലാനിൽ ജനിച്ചു.
ചെറുപ്പത്തിൽത്തന്നെ ലാറ്റിൻ, ഗ്രീക്, ഹീബ്രു എന്നീ ഭാഷകളും അനവധി ആധുനിക ഭാഷകളും അഭ്യസിച്ചു.
സ്ത്രീകൾക്ക് ഉന്നതവിദ്യാഭ്യാസം നല്കണമെന്ന വിഷയത്തെക്കുറിച്ച് ആനേസി 9-ാം വയസ്സിൽ ലാറ്റിൻഭാഷയിൽ ഒരു പ്രഭാഷണം നടത്തി.
അത് പിന്നീട് പ്രസിദ്ധീകരിക്കുകയുണ്ടായി.
പിതൃഗൃഹത്തിൽവച്ച് ശാസ്ത്രസദസ്സിൽ നടത്തിയ ചർച്ചയെ ആധാരമാക്കി രചിച്ച പ്രബന്ധങ്ങൾ 1738-ൽ പുസ്തകരൂപത്തിൽ പ്രസിദ്ധീകരിക്കപ്പെട്ടു.
തത്ത്വശാസ്ത്രവും പ്രകൃതിശാസ്ത്രവും ആയിരുന്നു അതിലെ പ്രതിപാദ്യം.
പ്രൊപ്പൊസിഷൻസ് ഫിലസോഫിക്കെ എന്നാണ് ആ പ്രബന്ധസമാഹാരത്തിന്റെ പേര്.
മേരി തെറീസാ ചക്രവർത്തിനിക്കു സമർപ്പിച്ചുകൊണ്ടുള്ള അവരുടെ കൃതി ഇൻസ്തിത്യൂസിയോനി അനലിതിഷെ  ആണ് ഏറ്റവും പ്രചാരം നേടിയത്.
1748-ൽ പ്രസിദ്ധീകൃതമായ ഈ കൃതി നിരവധി ഭാഷകളിലേക്ക് വിവർത്തനം ചെയ്യപ്പെട്ടിട്ടുണ്ട്.
ആനേസി വക്രം എന്നറിയപ്പെടുന്ന ഒരു ത്രിഘാതവക്രത്തെപ്പറ്റി ഇതിൽ പ്രതിപാദിച്ചിരിക്കുന്നു.
ആനേസി ദേവത എന്ന് ഈ വക്രത്തിന് പേരു പറയാറുണ്ട്.
പോപ് ബെനഡിക്റ്റ് XIV , ബൊളോണാ സർവകലാശാലയിൽ ഓണററി ലക്ചറർ ആയി 1749-ൽ ആനേസിയെ നിയമിച്ചു.
മതവിശ്വാസിയായിരുന്ന ആനേസി 1752-ൽ പിതാവിന്റെ മരണശേഷം ജീവകാരുണ്യപരവും മതപരവുമായ പ്രവർത്തനങ്ങളിൽ ഏർപ്പെട്ടു.
1771-ൽ പയോ ആൽബർഗൊ ത്രിവൾഷ്യോ എന്ന ജീവകാരുണ്യ സഭയുടെ ഡയറക്ടറായി അവരോധിക്കപ്പെട്ടു.
1799-ൽ ആനേസി അന്തരിച്ചു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ആനേസി, മറിയ ഗെറ്റാനാ (1718 - 99) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
മറിയ ഗോർഡൻ
സ്കോട്ടിഷ് വംശജയായ ഒരു പാലിയെന്റോളോജിസ്റ്റ്‌ ആണ് മറിയ ഗോർഡൻ (30 ഏപ്രിൽ 1864 – 24 ജൂൺ 1939) .
രാഷ്ട്രീയ പ്രവർത്തക ഭൗമ ശാസ്ത്രജ്ഞ എന്നി നിലകളിലും പ്രശസ്തയാണ് ഇവർ.
ലണ്ടൻ സർവകലാശാലയിൽ നിന്നും ശാസ്ത്രത്തിൽ ഡോക്ടറേറ്റ് പദവി കിട്ടിയ  പ്രഥമ വനിതയാണ് ഇവർ.
അത് പോലെ തന്നെ മ്യൂനിച്ഛ് സർവകലാശാലയിൽ നിന്നും പി എഛ് ഡി നേടുന്ന പ്രഥമ വനിതയും ഇവരാണ് .
കുട്ടികൾക്കും വനിതകൾക്കും തുല്യ നീതിക്ക് വേണ്ടിയുള്ള പോരാട്ടത്തിന്റെ ശക്തയായ വക്താവും അനുഭാവിയും ആണ് ഇവർ.
ഡോളമൈറ്റ് പർവ്വത നിരകളിൽ കാണുന്ന പുരാതന കടലിന്റെ അടി ഭാഗം ആയിരുന്നു പ്രധാന ഗവേഷണ വിഷയം , അതിൽ തന്നെ പ്രധാനമായ രണ്ടു വ്യത്യസ്ത സമയ ഗണത്തിൽ പെട്ട പാളി കണ്ടെത്തുകയുണ്ടായി , കഴിഞ്ഞ രണ്ടു നൂറ്റാണ്ടിനിടയിൽ ജീവിച്ചിരുന്ന ഏറ്റവും പ്രഗല്ഭയായ ഭൗമ ശാസ്ത്രജ്ഞ ആയിരുന്നു ഇവർ .
മറിയ സവിനോവ
റഷ്യക്കാരിയായ  ഒരു മുൻ ഹ്രസ്വദൂര ഓട്ടക്കാരിയാണ് മറിയ സവിനോവ അഥവാ മറിയ സെർജിയെവ്ന സാവിനോവ ഇംഗ്ലീഷ് : Mariya Sergeyevna Savinova ( Russian : Мария Сергеевна Савинова ; ( ജനനം 13 August 1985) 800 മീറ്റർ ഹ്രസ്വദൂര ഓട്ടത്തിലാണ് മറിയ പ്രത്യേകം മത്സരിക്കുന്നത്.
2017 ൽ ഉത്തേജക മരുന്നു കഴിച്ചതിൽ കുറ്റക്കാരിയെന്നു കണ്ടതിനെ തുടർന്ന് 4 വർഷത്തേക്ക് മത്സരങ്ങളിൽ പങ്കെടുക്കുന്നതിൽ നിന്ന് വിലക്കിയിരിക്കുകയാണ്.
മുൻപത്തെ 3 വർഷത്തെ മത്സരഫലങ്ങൾ അസാധുവാക്കുകയും ചെയ്തു.
ബ്രിട്ടീഷ് ഇന്ത്യയുടെ ഭരണപരമായ വിഭാഗങ്ങൾ
ബ്രിട്ടീഷ് ഇന്ത്യയുടെ ഡിവിഷനുകൾ ബ്രിട്ടീഷ് രാജ് അല്ലെങ്കിൽ ഇന്ത്യൻ സാമ്രാജ്യത്തിന്റെ സർക്കാരിന്റെ ഭരണപരമായ യൂണിറ്റുകളായിരുന്നു.
ബംഗാളിലെ ഡിവിഷനുകൾ
1851-ൽ, ഏഴ് ബംഗാൾ റെഗുലേഷൻ ജില്ലകളെ 'ഡിവിഷനുകൾ' എന്ന് നാമകരണം ചെയ്തു: ജെസ്സോർ ഡിവിഷൻ, വിസ്തീർണ്ണം 14,853 ചതുരശ്ര മൈൽ, ജനസംഖ്യ 5,345,472 (1851) ഭഗൽപൂർ ഡിവിഷൻ വിസ്തീർണ്ണം 26,464 ചതുരശ്ര മൈൽ, ജനസംഖ്യ 8,431,000 കട്ടക്ക് ഡിവിഷൻ, വിസ്തീർണ്ണം 12,664 ചതുരശ്ര മൈൽ, ജനസംഖ്യ 2,793,883 ബ്രിട്ടീഷ് ഡിവിഷൻ
( മൂർഷെദാബാദ് ), വിസ്തീർണ്ണം 17,556 ചതുരശ്ര മൈൽ, ജനസംഖ്യ 6,815,876 ഡാക്ക ഡിവിഷൻ , വിസ്തീർണ്ണം 20,942 ചതുരശ്ര മൈൽ, ജനസംഖ്യ 4,055,800 പട്ന ഡിവിഷൻ , വിസ്തീർണ്ണം 13,803 ചതുരശ്ര മൈൽ, ജനസംഖ്യ 7,000,000 ചിറ്റഗോംഗ് ഡിവിഷൻ, വിസ്തീർണ്ണം 7,410 ചതുരശ്ര മൈൽ, ജനസംഖ്യ 2,406,950 കിഴക്കൻ ബംഗാളിലെയും അസമിലെയും ഡിവിഷനുകൾ
കിഴക്കൻ ബംഗാൾ, അസം പ്രവിശ്യ എന്നിവയുടെ വിഭജനങ്ങൾ 1905-1912: ഡാക്ക ഡിവിഷൻ ചിറ്റഗോംഗ് ഡിവിഷൻ രാജ്ഷാഹി ഡിവിഷൻ അസം വാലി ഡിവിഷൻ സുർമ വാലി ആൻഡ് ഹിൽ ഡിസ്ട്രിക്ട്സ് ഡിവിഷൻ ബറോഡയിലെ ഡിവിഷനുകൾ കാഡി ഡിവിഷൻ ബറോഡ ഡിവിഷൻ അമ്രെലി ഡിവിഷൻ നവസാരി ഡിവിഷൻ ബോംബെയിലെ ഡിവിഷനുകൾ വടക്കൻ ഡിവിഷൻ ദക്ഷിണ ഡിവിഷൻ സെൻട്രൽ ഡിവിഷൻ സിൻഡ് ഡിവിഷൻ ബർമ്മയിലെ ഡിവിഷനുകൾ അരാകൻ ഡിവിഷൻ പെഗു ഡിവിഷൻ ഐരാവഡി ഡിവിഷൻ ടെനാസെരിം ഡിവിഷൻ മിംബു ഡിവിഷൻ മാൻഡലെ ഡിവിഷൻ സാഗിംഗ് ഡിവിഷൻ മെയ്ക്റ്റില ഡിവിഷൻ മധ്യ ഇന്ത്യയിലെ ഡിവിഷനുകൾ ഗ്വാളിയോർ റെസിഡൻസി ബുന്ദേൽഖണ്ഡ് ഏജൻസി ബഗേൽഖണ്ഡ് ഏജൻസി മാൾവ ഏജൻസി ഭോപ്പാൽ ഏജൻസി ഇൻഡോർ റെസിഡൻസി ഭോപ്പവാർ ഏജൻസി ഛത്തീസ്ഗഡ് ഡിവിഷൻ നാഗ്പൂർ ഡിവിഷൻ ജുബുൽപൂർ ഡിവിഷൻ നെർബുദ്ദ ​​ഡിവിഷൻ ബെരാർ ഡിവിഷൻ ഹൈദരാബാദിലെ ഡിവിഷനുകൾ ഔറംഗബാദ് ഡിവിഷൻ ഗുൽബർഗ ഡിവിഷൻ ഗുഷനാബാദ് ഡിവിഷൻ (മേദക് ഡിവിഷൻ) വാറങ്കൽ ഡിവിഷൻ രജപുത്താനയിലെ ഡിവിഷനുകൾ വെസ്റ്റേൺ രാജ്പുത്താന സ്റ്റേറ്റ് റെസിഡൻസി ഹരോട്ടി ആൻഡ് ടോങ്ക് ഏജൻസി മേവാർ റെസിഡൻസി കിഴക്കൻ രാജ്പുത്താന സ്റ്റേറ്റ്സ് ഏജൻസി കോട്ടയും ജലവാർ ഏജൻസിയും ആഗ്രയിലെ ഡിവിഷനുകൾ മീററ്റ് ഡിവിഷൻ ആഗ്ര ഡിവിഷൻ ബറേലി ഡിവിഷൻ അലഹബാദ് ഡിവിഷൻ ബനാറസ് ഡിവിഷൻ ഗോരഖ്പൂർ ഡിവിഷൻ കുമൗൺ ഡിവിഷൻ ഔദിലെ ഡിവിഷനുകൾ ലഖ്‌നൗ ഡിവിഷൻ മുമ്പ് സീതാപൂർ ഡിവിഷൻ കൂടിയായിരുന്നു ഫൈസാബാദ് ഡിവിഷൻ (ഫിസാബാദ് ഡിവിഷൻ) പഞ്ചാബിലെ ഡിവിഷനുകൾ ലാഹോർ ഡിവിഷൻ റാവൽപിണ്ടി ഡിവിഷൻ മുൾട്ടാൻ ഡിവിഷൻ 1921 വരെ അംബാല ഡിവിഷനും ഡൽഹി ഡിവിഷനും ജലന്ധർ ഡിവിഷൻ ഇതും കാണുക
ബ്രിട്ടീഷ് ഇന്ത്യയുടെ ഉപവിഭാഗങ്ങൾ റഫറൻസുകൾ ↑
ബ്രിട്ടാനി എൽംസ്ലി ഇംഗ്ലീഷ് വിലാസം https://ml.wikipedia.org/wiki/Brittany_Elmslie
ഓസ്‌ട്രേലിയൻ മുൻ മത്സര നീന്തൽതാരമാണ് ബ്രിട്ടാനി ജോയ്‌സ് എൽമ്‌സ്ലി, OAM (ജനനം: 19 ജൂൺ 1994).
നീന്തലിൽ 2012, 2016 വർഷങ്ങളിൽ സമ്മർ ഒളിമ്പിക്സിൽ ഓസ്‌ട്രേലിയയെ പ്രതിനിധീകരിച്ച അവർ രണ്ട് ഗെയിമുകളിലും 4 × 100 മീറ്റർ ഫ്രീസ്റ്റൈൽ റിലേയിൽ സ്വർണ്ണ മെഡൽ നേടി.
ക്വീൻസ്‌ലാന്റിലെ നമ്പോറിലാണ് എൽമ്‌സ്ലി ജനിച്ചത്.
നോർത്ത്സൈഡ് ക്രോണിക്കിളിനുള്ള 2011–2012 യങ്‌സ്റ്റാർ സ്‌പോർട്ട് അവാർഡ് ജേതാവായി അവർ തിരഞ്ഞെടുക്കപ്പെട്ടു.
2012 വരെ, ബ്രിസ്ബെയ്നിൽ താമസിക്കുന്ന അവർ അവിടെ നിന്ന് നൂസയിലേയ്ക്ക് താമസം മാറുകയും അവിടെ ഒളിമ്പിക്സിൽ പങ്കെടുക്കാനുള്ള സാധ്യത മെച്ചപ്പെടുത്തുന്നതിനായി 2011-ൽ ഗുഡ് ഷെപ്പേർഡ് ലൂഥറൻ കോളേജിൽ ചേർന്നു.
എൽമ്‌സ്ലിക്ക് 179 സെന്റിമീറ്റർ (5 അടി 10 ഇഞ്ച്) ഉയരവും 73 കിലോഗ്രാം (161 പൗണ്ട്) ഭാരവുമുണ്ട്.
എൽംസ്ലി മുമ്പ് ഗ്രിഫിത്ത് യൂണിവേഴ്സിറ്റിയിൽ ബിസിനസ് പഠിച്ചിരുന്നു, പ്രധാനമായും ഇവന്റ്സ്, സ്പോർട്സ് മാനേജ്മെൻറ് എന്നിവയിൽ ആയിരുന്നു.
പിന്നീട് അവർ ഉന്നത വിദ്യാഭ്യാസത്തിനായി ഫ്ലിൻഡേഴ്സ് യൂണിവേഴ്സിറ്റിയിലെ മീഡിയ, കമ്മ്യൂണിക്കേഷൻസ് എന്നിവയിലേക്ക് മാറി.
2020 ജൂൺ 2-ന്, മത്സര നീന്തലിൽ നിന്ന് വിരമിച്ചതിന് എൽംസ്ലി ആരോപണവിധേയമായി.
2018 ലെ കോമൺ‌വെൽത്ത് ഗെയിംസിന് യോഗ്യത നേടാത്തതിന് ശേഷം സ്വയം കാഴ്ചപ്പാടിനും, അഡ്‌ലെയ്ഡിൽ 2019-ലെ ഓസ്‌ട്രേലിയൻ നീന്തൽ ചാമ്പ്യൻഷിപ്പിന്റെ ഫൈനലിൽ സ്വയം തിരിച്ചറിവിനും ശേഷം മത്സര നീന്തലിൽ നിന്ന് മുന്നേറാൻ അവർ ശ്രദ്ധിച്ചിരുന്നു.
എൽംസ്ലി നിലവിൽ യുവജന അത്ലറ്റുകളായ കായികതാരങ്ങളെ ഉപദേശിക്കുകയും വരേണ്യ കായികതാരങ്ങളെ പ്രോത്സാഹിപ്പിക്കുകയും ചെയ്യുന്നു.
നീന്തൽ പരിപാടികൾ, വൺ-ഓൺ-വൺ കോച്ചിംഗ്, ടെക്നിക് എഫിഷ്യൻസി കോച്ചിംഗ് എന്നിവയിലൂടെ സ്വന്തം ബിസിനസ്സായ ഗോൾഡൻ പെർസ്പെക്റ്റീവ് നടത്തുന്നു.
എൽംസ്ലി ഒരു നീന്തൽക്കാരിയാണ്.
13 സെപ്റ്റംബർ 2016 ലെ കണക്കനുസരിച്ച്, 2016-ലെ ഹാൻ‌കോക്ക് പ്രോസ്‌പെക്ടിംഗ് ഓസ്‌ട്രേലിയൻ നീന്തൽ ചാമ്പ്യൻഷിപ്പിലാണ് 100 മീറ്റർ ഫ്രീസ്റ്റൈലിൽ അവരുടെ ഏറ്റവും മികച്ച സമയം ആയ 53.54 സെക്കൻഡ് നേടിയത്.
2016-ലെ സ്വിമ്മിംഗ് ഓസ്‌ട്രേലിയ ഗ്രാൻഡ് പ്രിക്സിൽ 50 മീറ്റർ ഫ്രീസ്റ്റൈലിൽ അവരുടെ ഏറ്റവും മികച്ച സമയം 24.74 സെക്കൻഡായിരുന്നു.
2014 മക്ഡൊണാൾഡ്സ് ക്വീൻസ്‌ലാന്റ് ചാമ്പ്യൻഷിപ്പിൽ 200 മീറ്റർ ഫ്രീസ്റ്റൈലിൽ അവരുടെ ഏറ്റവും മികച്ച സമയം 1: 56.79 ആണ്.
2015 ഓസ്‌ട്രേലിയൻ നീന്തൽ ചാമ്പ്യൻഷിപ്പിൽ 100 മീറ്റർ ബട്ടർഫ്ലൈയിൽ അവരുടെ ഏറ്റവും മികച്ച സമയം 57.97 സെക്കൻഡാണ്.
അവർ ബ്രിസ്ബേൻ ഗ്രാമർ സ്കൂൾ നീന്തൽ ക്ലബിലെ അംഗമാണ്.
ഗ്വാം ആതിഥേയത്വം വഹിച്ച 2009-ലെ ജൂനിയർ പാൻ പസഫിക്കിൽ, 50 മീറ്റർ ഫ്രീസ്റ്റൈലിൽ എൽംസ്ലി ഒന്നാം സ്ഥാനവും 100 മീറ്റർ ഫ്രീസ്റ്റൈലിൽ നാലാമതും ഫിനിഷ് ചെയ്തു.
2010-ലെ ടെൽസ്ട്ര ഓസ്‌ട്രേലിയൻ നീന്തൽ ചാമ്പ്യൻഷിപ്പിൽ 50 മീറ്റർ ഫ്രീസ്റ്റൈലിൽ ഫൈനലിൽ പങ്കെടുത്തു.
2010 ജൂനിയർ പാൻ പസഫിക് ഹോസ്റ്റിൽ 4 × 100 മീറ്റർ ഫ്രീസ്റ്റൈലിൽ മൂന്നാം സ്ഥാനവും 50 മീറ്റർ ഫ്രീസ്റ്റൈലിൽ അഞ്ചാം സ്ഥാനവും നേടി.
2011-ൽ, മാറ്റ് ബ്രൗൺ പരിശീലിപ്പിച്ച മറ്റ് നീന്തൽക്കാരോടൊപ്പം ചേരാൻ ബ്രിസ്ബെയ്നിലേക്ക് മാറിയശേഷം, എൽമ്‌സ്ലി പരിശീലന രീതി വർദ്ധിപ്പിക്കുകയും 6 കിലോഗ്രാം (13 പൗണ്ട്) ഭാരം കുറയ്ക്കുകയും ചെയ്തു.
അവരുടെ പരിശീലന പങ്കാളികളിൽ എമിലി സീബോം ഉൾപ്പെടുന്നു.
2012-ലെ ഓസ്‌ട്രേലിയൻ ദേശീയ ചാമ്പ്യൻഷിപ്പിൽ 200 മീറ്റർ ഫ്രീസ്റ്റൈലിൽ 1 മിനിറ്റ് 57.24 സെക്കൻഡ് സമയം അവർ സജ്ജമാക്കി.
2012 ലെ സമ്മർ ഒളിമ്പിക്സിൽ വനിതകളുടെ 4 × 200 മീറ്റർ ഫ്രീസ്റ്റൈൽ നീന്തൽ ടീം മത്സരത്തിൽ ഓസ്ട്രേലിയയെ പ്രതിനിധീകരിച്ച് അവർ തിരഞ്ഞെടുക്കപ്പെട്ടു.
ഗെയിമുകളിലേക്ക് പോകുമ്പോൾ അവരുടെ ടീമിനെ ഒരു മെഡൽ ടീമുകളായി കണക്കാക്കി.
കൗമാരപ്രായത്തിൽ തന്നെ ഒളിമ്പിക്സിൽ പങ്കെടുക്കാൻ അവർ തയ്യാറായി.
2012-ലെ സമ്മർ ഒളിമ്പിക്സിൽ, 4 × 100 മീറ്റർ ഫ്രീസ്റ്റൈൽ റിലേയിൽ സ്വർണ്ണമെഡൽ നേടിയ ഓസ്‌ട്രേലിയ ടീമിനെ (ഫൈനലിൽ കേറ്റ് ക്യാമ്പ്‌ബെൽ , അലീഷ്യ കോട്ട്സ് , മെലാനി ഷ്ലാങർ എന്നിവരോടൊപ്പം) എൽംസ്ലി പ്രതിനിധീകരിച്ചു.
അവിടെ ടീം 3-ലെ ഒളിമ്പിക് റെക്കോർഡ് സ്ഥാപിച്ചു: 33.15.
4 × 100 മീറ്റർ മെഡ്‌ലി റിലേ, 4 × 200 മീറ്റർ ഫ്രീസ്റ്റൈൽ റിലേ എന്നിവയുടെ മത്സര ഹീറ്റിൽ ഓസ്‌ട്രേലിയൻ ടീമുകളുടെ ഭാഗമായി രണ്ട് വെള്ളികളും എൽംസ്ലി നേടി.
2013-ലെ ഓസ്ട്രേലിയൻ നീന്തൽ ചാമ്പ്യൻഷിപ്പിൽ 100 മീറ്റർ ബട്ടർഫ്ലൈയിലും വെങ്കല 50 മീറ്റർ ഫ്രീസ്റ്റൈൽ ഇനങ്ങളിലും വെള്ളി നേടി.
2013-ലെ ലോക അക്വാട്ടിക്സ് ചാമ്പ്യൻഷിപ്പിന് യോഗ്യത നേടി.
ലോക ചാമ്പ്യൻഷിപ്പിൽ, ബ്രോണ്ടെ ക്യാമ്പ്‌ബെൽ , എമ്മ മക്കിയോൺ , എമിലി സീബോം എന്നിവരുമായി ചേർന്ന് 4 × 100 മീറ്റർ ഫ്രീസ്റ്റൈൽ റിലേയുടെ ഹീറ്റിൽ അവർ രണ്ടാം സ്ഥാനത്തെത്തി.
സഹോദരിമാരായ കേറ്റ് , ബ്രോണ്ടെ ക്യാമ്പ്‌ബെൽ , എമ്മ മക്കിയോൺ , അലീഷ്യ കോട്ട്സ് എന്നിവരോടൊപ്പം യുണൈറ്റഡ് സ്റ്റേറ്റ്സ് ടീമിനു പിന്നിൽ 0.12 സെക്കൻഡിൽ വെള്ളി മെഡൽ നേടി.
2016-ലെ സമ്മർ ഒളിമ്പിക്സിൽ, 4 × 100 മീറ്റർ ഫ്രീസ്റ്റൈൽ റിലേയിൽ സ്വർണ്ണമെഡൽ നേടിയ ഓസ്‌ട്രേലിയ ടീമിനെ (ഫൈനലിൽ സഹോദരിമാരായ കേറ്റ് ക്യാമ്പ്‌ബെൽ, ബ്രോണ്ടെ ക്യാമ്പ്‌ബെൽ, എമ്മ മക്കിയോൺ എന്നിവരോടൊപ്പം മാഡിസൺ വിൽ‌സണും ) എൽംസ്ലി പ്രതിനിധീകരിച്ചു.
ടൂർണമെന്റിന്റെ ഫൈനലിൽ ഓസ്ട്രേലിയൻ ടീം 4 × 100 മീറ്റർ ഫ്രീസ്റ്റൈൽ റിലേയിൽ 3: 30.65 എന്ന ലോക റെക്കോർഡ് സമയം സ്ഥാപിച്ചു.
4 × 100 മീറ്റർ മെഡ്‌ലി റിലേയിലെ മത്സര ഹീറ്റിൽ ഓസ്ട്രേലിയൻ ടീമിന്റെ ഭാഗമായി എൽംസ്ലിയും വെള്ളി നേടി.
2018-ലെ കോമൺ‌വെൽത്ത് ഗെയിംസിന് എൽംസ്ലി യോഗ്യത നേടിയില്ല.
2019 ഏപ്രിൽ 23 ന് എൽംസ്ലി തന്റെ 24 ആം വയസ്സിൽ മത്സരപരമായ നീന്തലിൽ നിന്ന് വിരമിക്കൽ പ്രഖ്യാപിച്ചു.
അവലംബം ബാഹ്യ ലിങ്കുകൾ ബ്രിട്ടാനി എൽംസ്ലി at the Australian Olympic Committee ബ്രിട്ടാനി എൽംസ്ലി at the International Olympic Committee ബ്രിട്ടാനി എൽംസ്ലി at Olympics at Sports-Reference.com ബ്രിട്ടാനി എൽംസ്ലി at FINA Brittany Elmslie at Swimming Australia at the Wayback Machine (archived 18 October 2016) Brittany Elmslie at Swimming Australia at the Wayback Machine (archived 21 April 2015)
ബ്രിട്ടീഷ് ഇന്ത്യയിലെ ജില്ലകൾ
ബ്രിട്ടീഷ് രാജ് അല്ലെങ്കിൽ ഇന്ത്യൻ സാമ്രാജ്യത്തിന്റെ സർക്കാരിന്റെ ഭരണപരമായ യൂണിറ്റുകളായിരുന്നു ബ്രിട്ടീഷ് ഇന്ത്യയിലെ ജില്ലകൾ.
ജില്ലകൾ പൊതുവെ ബ്രിട്ടീഷ് ഇന്ത്യയുടെ പ്രവിശ്യകളുടെയും ഡിവിഷനുകളുടെയും ഉപവിഭാഗങ്ങളായിരുന്നു.
പ്രാദേശിക ഭാഷയിൽ സില്ലകൾ (zillas) എന്നറിയപ്പെടുന്ന ജില്ലകൾ, മൂന്ന് പ്രസിഡൻസികളിൽ ഒന്നിന് കീഴിലായിരുന്ന ബ്രിട്ടീഷ് ഇന്ത്യയുടെ പ്രവിശ്യകളുടെ ( പ്രാദേശിക ഭാഷയിൽ praanths ) ഉപവിഭാഗങ്ങളായും വിഭജനങ്ങളായും സ്ഥാപിക്കപ്പെട്ടു.
ബ്രിട്ടീഷ് ഭരണകാലത്ത് സൃഷ്ടിക്കപ്പെട്ട ഭൂരിഭാഗം ജില്ലകളും ഇന്ത്യയുടെ സ്വാതന്ത്ര്യത്തിനുശേഷം ഇന്ത്യയുടെ ജില്ലകളായി മാറി.
താഴെപ്പറയുന്ന പട്ടികയിൽ ബ്രിട്ടീഷ് ഇന്ത്യയിലെ അണഞ്ഞുപോയ അല്ലെങ്കിൽ അവരുടെ ചരിത്രത്തിൽ വലിയ മാറ്റങ്ങൾ സംഭവിച്ച ജില്ലകൾ മാത്രമേ ഉൾപ്പെടുന്നുള്ളൂ: മദ്രാസ് പ്രസിഡൻസിയിലെ ജില്ലകൾ അനന്തപൂർ ജില്ല ബെല്ലാരി ജില്ല (ഇന്നത്തെ കർണൂൽ ജില്ലയുടെ ഭാഗങ്ങൾ ഉൾപ്പെടെ) ചിംഗിൾപുട്ട് ജില്ല കോയമ്പത്തൂർ ജില്ല (മദ്രാസ് പ്രസിഡൻസി) കടപ്പ ജില്ല ഗഞ്ചം ജില്ല (ഇന്നത്തെ ഗജപതി ജില്ലയും ശ്രീകാകുളം ജില്ലയുടെ ഭാഗങ്ങളും ഉൾപ്പെടെ ) ഗോദാവരി ജില്ല കൃഷ്ണ ജില്ല ( ഗുണ്ടൂർ ജില്ല ഉൾപ്പെടെ ) കുർണൂൽ ജില്ല (ഇന്നത്തെ പ്രകാശം ജില്ലയുടെ ഭാഗങ്ങൾ ഉൾപ്പെടെ ) മധുര ജില്ല (മദ്രാസ് പ്രസിഡൻസി) മലബാർ ജില്ല നെല്ലൂർ ജില്ല (ഇന്നത്തെ പ്രകാശം , തിരുവള്ളൂർ ജില്ലകളുടെ ഭാഗങ്ങൾ ഉൾപ്പെടെ) വടക്കൻ ആർക്കോട്ട് തെക്കൻ ആർക്കോട് ജില്ല സൗത്ത് കാനറ തഞ്ചൂർ ജില്ല ടിന്നവേലി ജില്ല തൃശ്ശിനാപ്പള്ളി ജില്ല വിശാഖപട്ടം ജില്ല ( വിജയനഗരം ജില്ല ഉൾപ്പെടെ ) ബംഗാൾ പ്രസിഡൻസിയിലെ ജില്ലകൾ ബേക്കർഗഞ്ച് ജില്ല ബാസിൻ ജില്ല ചമ്പാരൻ ജില്ല ഗാരോ ഹിൽസ് ജില്ല ജംഗിൾ മഹലുകൾ ജംഗിൾ ടെറി ഖാസിയും ജയന്തിയാ കുന്നുകളും ലുഷായ് ഹിൽസ് ജില്ല മൻഭും ജില്ല നാഗ ഹിൽസ് ജില്ല പൂർണിയ ജില്ല ഷഹാബാദ് ജില്ല സിംഗ്ഭും ജില്ല ടിപ്പറ ജില്ല ബോംബെ പ്രസിഡൻസിയിലെ ജില്ലകൾ ഈസ്റ്റ് ഖണ്ഡേഷ് കലദ്ഗി ജില്ല ഖണ്ഡേഷ് ജില്ല അപ്പർ സിന്ദ് ഫ്രോണ്ടിയർ ഡിസ്ട്രിക്റ്റ് വെസ്റ്റ് ഖണ്ഡേഷ് മറ്റ് ജില്ലകൾ ഭിൽസ ജില്ല ചന്ദേരി ജില്ല ഡൽഹി ജില്ല എലിച്പൂർ ജില്ല ഗർവാൾ ജില്ല ഹസാര ജില്ല ഇസാഗർ ജില്ല കുമയോൺ ജില്ല ലിയാൽപൂർ ജില്ല മേർവാര ജില്ല മോണ്ട്ഗോമറി ജില്ല മുഹമ്മദി ജില്ല നിമാർ ജില്ല നോർത്ത് ബറേലി ജില്ല ക്വറ്റ-പിഷിൻ ജില്ല ഷാപൂർ ജില്ല സിറോഞ്ച് ജില്ല താൽ-ചോട്ടിയാലി വുൺ ജില്ല നീമച്ച് ജില്ല പെഷവാർ ജില്ല
ബ്രിട്ടീഷ് ഇന്ത്യയിലെ നാട്ടുരാജ്യങ്ങൾ ഇംഗ്ലീഷ് വിലാസം https://ml.wikipedia.org/wiki/Princely_state ബ്രിട്ടീഷ് ഇൻഡ്യ ബ്രിട്ടീഷ് ഇന്ത്യയിലെ നാട്ടുരാജ്യങ്ങൾ Salute state Chamber of Princes ദത്തപഹാരനയം Privy Purse Instrument of Accession Individual residencies Hyderabad Jammu and Kashmir തിരുവിതാംകൂർ സിക്കിം Agencies Baluchistan Deccan States Gwalior North-West Frontier Punjab States Rajputana Central India Eastern States Lists States by region States by name ക സ തി
18-ആം നൂറ്റാണ്ടിൽ ബ്രിട്ടൻ ഇന്ത്യയിലെ അധീശശക്തിയാകുന്നതിന് നൂറ്റാണ്ടുകൾക്കുമുൻപേ, ഇന്ത്യയിൽ നിലനിന്നിരുന്നതും തുടർന്ന് 1940-കൾവരെ ബ്രിട്ടീഷ് മേൽക്കോയ്മയ്ക്കുവിധേയമായി രാജാക്കന്മാർ ഭരിച്ചിരുന്നതുമായ രാജ്യങ്ങളെയാണ് ബ്രിട്ടീഷ് ഇന്ത്യയിലെ നാട്ടുരാജ്യങ്ങൾ എന്നു പറയുന്നത്.
നാട്ടുരാജ്യങ്ങളുടെ നിർവചനം
1935-ലെ ഇന്ത്യാ ഗവൺമെന്റ് നിയമത്തിൽ ബ്രിട്ടീഷ് ചക്രവർത്തിയുടെ അധീശാധികാരത്തിൻകീഴിൽപ്പെടുന്നതും, ബ്രിട്ടീഷിന്ത്യയുടെ ഭാഗമല്ലാത്തതും, ഏതെങ്കിലും നാടുവാഴിയുടെ അധികാരമേഖലയ്ക്കകത്ത് നിലനിൽക്കുന്നതും, സംസ്ഥാനം, എസ്റേറ്റ്, ജാഗീർ തുടങ്ങിയ പേരുകളാൽ വിവക്ഷിക്കപ്പെടുന്നതുമായ ഭൂപ്രദേശത്തെയാണ് നാട്ടുരാജ്യമായി നിർവചിച്ചിരിക്കുന്നത്.
സ്വാതന്ത്ര്യലബ്ധിയുടെ കാലത്തെ ഇന്ത്യയിൽ 562 നാട്ടുരാജ്യങ്ങൾ നിലനിന്നിരുന്നതായി രേഖപ്പെടുത്തിയിട്ടുണ്ട്.
പ്രധാൻപ്പെട്ട നാട്ടുരാജ്യങ്ങൾ ഹൈദരാബാദ് മൈസൂർ കാശ്മീർ തിരുവിതാംകൂർ കൊച്ചി പുതുക്കോട്ട ജുനാഗഡ് ബനാറസ് റാംപൂർ കോൽഹാപൂർ മയൂർഭഞ്ജ് ഉദയ്പൂർ ജയ്പൂർ ബിക്കാനീർ
തുടങ്ങിയവയായിരുന്നു പ്രധാന നാട്ടുരാജ്യങ്ങൾ.
പ്രവിശ്യകൾ
ഭരണഘടനാപരമായി നാട്ടുരാജ്യങ്ങൾ ബ്രിട്ടീഷിന്ത്യയുടെ ഭാഗമോ നാട്ടുരാജ്യങ്ങളിലെ ജനങ്ങൾ ബ്രിട്ടീഷ് പ്രജകളോ ആയിരുന്നില്ല.
എന്നാൽ ഇന്ത്യയുടെ പരമാധികാരശക്തി എന്ന നിലയിൽ ബ്രിട്ടീഷ് രാജാവിന്റെ മേൽക്കോയ്മയെ നാട്ടുരാജ്യങ്ങൾ അംഗീകരിച്ചിരുന്നു.
ബ്രിട്ടീഷുകാർ നേരിട്ടു ഭരണം നടത്തിയിരുന്ന പ്രവിശ്യകളും (ബ്രിട്ടീഷിന്ത്യ) ബ്രിട്ടീഷ് അധീശത്വം സ്വീകരിച്ച നാട്ടുരാജ്യങ്ങളും (ഇന്ത്യൻ ഇന്ത്യ) ചേർന്നതായിരുന്നു സ്വാതന്ത്ര്യലബ്ധിയുടെ കാലത്തെ ഇന്ത്യ.
ബ്രിട്ടീഷ് ഇന്ത്യ എന്ന പേരിൽ അറിയപ്പെട്ടിരുന്ന ഭൂപ്രദേശങ്ങളെ 11 പ്രവിശ്യകളായി വിഭജിച്ചാണ് ബ്രിട്ടീഷ് ഗവൺമെന്റ് ഭരണം നടത്തിവന്നത്.
മദ്രാസ് , ബോംബെ , സെൻട്രൽ പ്രൊവിൻസ്, ഒറീസ , ബംഗാൾ , അസം , ബിഹാർ , യുണൈറ്റഡ് പ്രൊവിൻസ്, പഞ്ചാബ് , സിൻഡ്-ബലൂചിസ്ഥാൻ, വടക്കു പടിഞ്ഞാറൻ അതിർത്തി സംസ്ഥാനം
എന്നിവയായിരുന്നു ഈ പ്രവിശ്യകൾ.
ബ്രിട്ടീഷിന്ത്യ വൈസ്രോയിയുടെ നേരിട്ടുള്ള ഭരണത്തിൻകീഴിലായിരുന്നു.
ഈ പ്രവിശ്യകളിൽപ്പെടാത്ത പ്രദേശങ്ങളെ ബ്രിട്ടീഷുകാർ നാട്ടുരാജ്യങ്ങൾ എന്നാണ് വിളിച്ചത് (ചുരുക്കം ചില നാട്ടുരാജ്യങ്ങൾ ഒഴിച്ചാൽ ഭൂരിപക്ഷം നാട്ടുരാജ്യങ്ങളിലും സ്വേച്ഛാധിപത്യഭരണമാണ് നിലനിന്നിരുന്നത്).
ബ്രിട്ടീഷിന്ത്യൻ പ്രവിശ്യകളുമായി ഇടകലർന്ന് കിടന്ന ഈ നാട്ടുരാജ്യങ്ങൾ വിസ്തൃതിയിലും ജനസംഖ്യയിലും വ്യത്യസ്തത പുലർത്തിയിരുന്നു.
ഉദാഹരണത്തിന്, കാശ്മീർ, ഹൈദരാബാദ് തുടങ്ങിയ നാട്ടുരാജ്യങ്ങൾ ഫ്രാൻസിനെക്കാൾ വലുതായിരുന്നപ്പോൾ ബിൻബാറി എന്ന നാട്ടുരാജ്യത്തിന്റെ വിസ്തീർണം കേവലം 14 ഏക്കർ മാത്രമായിരുന്നു.
നാട്ടുരാജ്യളുടെ തരംതിരിവ്
ഇന്ത്യയിലെ നാട്ടുരാജ്യങ്ങളെ ചരിത്രകാരന്മാർ പൊതുവേ മൂന്നായി തരംതിരിച്ചിരിക്കുന്നു അവ ഇപ്രകാരമാണ്.
പ്രാകൃതരാജ്യങ്ങൾ പിന്തുടർച്ചാരാജ്യങ്ങൾ പോരാളി രാജ്യങ്ങൾ
എന്നിങ്ങനെ പ്രാകൃതരാജ്യങ്ങൾ
എ.ഡി. 3-ആം നൂറ്റാണ്ടിൽ മധ്യേഷ്യയിൽനിന്നും ഇന്ത്യൻ ഉപഭൂഖണ്ഡത്തിലെത്തിയവരുടെ പിൻതലമുറക്കാരായ രജപുത്രർ ഭരിച്ച രാജ്യങ്ങളാണ് പ്രാകൃതരാജ്യങ്ങൾ എന്നറിയപ്പെട്ടത്.
ഉദയ്പൂർ , ജോധ്പൂർ, ജയ്പൂർ തുടങ്ങിയവയായിരുന്നു പ്രധാനപ്പെട്ട പ്രാകൃത നാട്ടുരാജ്യങ്ങൾ.
പിന്തുടർച്ചാരാജ്യങ്ങൾ
മുഗൾ ചക്രവർത്തിയുടെ അധികാരത്തെ അംഗീകരിച്ചെങ്കിലും എല്ലാ അർഥത്തിലും സ്വതന്ത്രരായി വർത്തിച്ച മുഗൾ പ്രവിശ്യകൾ പിൻതുടർച്ചാരാജ്യങ്ങൾ എന്നറിയപ്പെട്ടു.
അവ്ധ്, ഹൈദരാബാദ് .
പോരാളിരാജ്യങ്ങൾ
മുഗൾ സാമ്രാജ്യത്തിന്റെ അപചയത്തെത്തുടർന്ന് ഉദയം ചെയ്ത രാജ്യങ്ങളാണ് പോരാളി രാജ്യങ്ങൾ.
പട്യാല, ബറോഡ, ഗ്വാളിയർ.
ഈസ്റ്റിന്ത്യാക്കമ്പനി
വ്യാപാരാവശ്യത്തിനായി 17-ആം നൂറ്റാണ്ടിൽ ഇന്ത്യയിൽ എത്തിയ ഈസ്റിന്ത്യാക്കമ്പനി ക്രമേണ ഈ രംഗത്തെ മറ്റ് യൂറോപ്യൻ ശക്തികളെ പിന്നിലാക്കികൊണ്ട് തങ്ങളുടെ വാണിജ്യവ്യാപാരബന്ധങ്ങൾ വിപുലമാക്കി.
പ്രാരംഭഘട്ടത്തിൽ ഇന്ത്യയിലെ നാട്ടുരാജ്യങ്ങളുമായി കമ്പനി ഏർപ്പെട്ടിരുന്ന കരാറുകൾ പ്രധാനമായും തങ്ങളുടെ വാണിജ്യവ്യാപാര ആനുകൂല്യങ്ങളുടെ സംരക്ഷണം ലക്ഷ്യംവച്ചുള്ളതായിരുന്നു.
വാണിജ്യ കുത്തക നിലനിർത്താനുള്ള യുദ്ധങ്ങൾക്കിടയിലാണ് ബംഗാളിലെ ഭരണാധികാരം കമ്പനിയിൽ നിഷിപ്തമാകുന്നത്.
ബക്സാർ യുദ്ധത്തിനുശേഷം മുഗൾസാമ്രാജ്യത്തിന്റെ അനന്തരാവകാശികളായി രൂപാന്തരപ്പെട്ട കമ്പനി ഇന്ത്യൻ ഭൂമികയിലെ നാട്ടുരാജ്യങ്ങളുടെ ഭാഗധേയത്തെ ഗണ്യമായി സ്വാധീനിച്ചു.
ഹൈദരാബാദ് നൈസാമുമായി ഒപ്പുവച്ച കരാർ
ഹൈദരാബാദ് നൈസാം തന്റെ രക്ഷയ്ക്കായി നിർത്തുന്ന ഇസ്റ്ഇന്ത്യാക്കമ്പനി സേനയുടെ സംരക്ഷണച്ചെലവ് വഹിച്ചുകൊള്ളാമെന്നേറ്റ ഒരു കരാറിൽ ഒപ്പ് വച്ചത് 1761-ലാണ്.
കമ്പനി പിന്നീട് അവ്ധ്, കൂച്ച് ബിഹാർ, കർണാട്ടിക് എന്നീ നാട്ടുരാജ്യങ്ങളുമായി ഒപ്പുവച്ച മറ്റു കരാറുകൾക്ക് മാതൃകയായത് 1761-ലെ ഈ കരാറാണ്.
1773-ൽ അവ്ധുമായി ഒപ്പിട്ട ബനാറസ് കരാർ കമ്പനിയുടെ ഭാഗത്തുനിന്നുണ്ടായ തന്ത്രപരമായ നീക്കത്തിന്റെ ഫലമായിരുന്നു.
കമ്പനി പ്രദേശങ്ങളെ മറാത്തരുടെയും അഫ്ഗാൻകാരുടെയും ആക്രമണങ്ങളിൽനിന്നും പരിരക്ഷിക്കുന്നതിനായി അവ്ധിനെ ഒരു ഇടരാജ്യമായി നിലനിർത്തുകയെന്ന നയം സ്വീകരിച്ചതിനെത്തുടർന്ന് അവ്ധുമായി സൌഹൃദം നിലനിർത്തുന്നതിന്റെ ഭാഗമായി എത്തിച്ചേർന്നതായിരുന്നു 1773-ലെ ബനാറസ് കരാർ.
മുഗൾ ചക്രവർത്തിയിൽനിന്നും പിടിച്ചെടുത്ത അലഹബാദ്, കോറ എന്നീ ജില്ലകൾ അവ്ധിലെ നവാബിന് നൽകിയതിനുപകരമായി 50 ലക്ഷം രൂപയും, നവാബിന്റെ രക്ഷയ്ക്കായി നിർത്തുന്ന കമ്പനിസേനയുടെ സംരക്ഷണച്ചെലവും നവാബ് നൽകണമെന്ന് ഈ കരാർ വ്യവസ്ഥചെയ്തിരുന്നു.
18-ആം നൂറ്റാണ്ടിന്റെ അന്ത്യത്തിൽ കമ്പനിയും നാട്ടുരാജാക്കന്മാരും തമ്മിൽ എത്തിച്ചേർന്ന ഇത്തരം ഉടമ്പടികൾ സഹായസഖ്യ വ്യവസ്ഥകൾ എന്ന പേരിലാണ് അറിയപ്പെട്ടത്.
ആദ്യത്തെ ഗവർണർ ജനറലായ വാറൺ ഹേസ്റിങ്ങ്സാണ് സഹായവ്യവസ്ഥ കൂട്ടുകെട്ടുകൾക്ക് തുടക്കംകുറിച്ചതെങ്കിലും, ഇതിനെ ബ്രിട്ടീഷ് അധീശശക്തിയുടെ വ്യാപനത്തിനായുതകുന്ന മികവുറ്റ ഉപാധിയാക്കിമാറ്റിയത് വെല്ലസ്ലിയാണ് (1798-1805).
നാട്ടുരാജ്യങ്ങളുമായി പരസ്പരസഹായത്തിന്റെയും പരസ്പര സൌഹൃദത്തിന്റെയും അടിസ്ഥാനത്തിൽ ഇദ്ദേഹം ഒപ്പിട്ട 100-ഓളം കരാറുകൾപ്രകാരം കമ്പനിയുടെ അറിവോ സമ്മതമോ കൂടാതെ നാട്ടുരാജാക്കന്മാർക്ക് മറ്റ് രാജാക്കന്മാരുമായി യുദ്ധം ചെയ്യാനോ കൂടിയാലോചനകളിൽ ഏർപ്പെടാനോ അനുവാദമില്ലായിരുന്നു.
എന്നുമാത്രമല്ല, പൊതുസമാധാനം പാലിക്കുന്നതിന് വലിയ രാജ്യങ്ങൾ ഓരോന്നിനും നാട്ടുകാരുടെ ഓരോ സേന ഉണ്ടായിരിക്കേണ്ടതും അതിന്റെ കമാൻഡ് ഇംഗ്ലീഷ് ഉദ്യോഗസ്ഥന്മാർ വഹിക്കേണ്ടതുമാണ് എന്ന നിബന്ധനയും ഉണ്ടായിരുന്നു.
ഈ സേനകളുടെ വാർഷിക ചെലവുകൾ നേരിടുന്നതിന് ഓരോ രാജ്യവും തങ്ങളുടെ രാജ്യത്തിന്റെ ഓരോ ഭാഗം ബ്രിട്ടീഷ് പരമാധികാരത്തിന് വിട്ടുകൊടുക്കണമെന്ന് നിഷ്കർഷിക്കുകയുണ്ടായി.
അതേസമയം ചെറിയ രാജ്യങ്ങൾ കപ്പം നല്കേണ്ടതാണെന്നും വ്യവസ്ഥ ചെയ്തിരുന്നു.
പകരമായി ബാഹ്യ ആക്രമണങ്ങളിൽനിന്നും ആഭ്യന്തരകലാപങ്ങളിൽനിന്നുമുള്ള സംരക്ഷണമായിരുന്നു കമ്പനി വാഗ്ദാനം ചെയ്തത്.
സഹായസഖ്യ വ്യവസ്ഥകൾ
സഹായവ്യവസ്ഥ സഖ്യത്തിലേർപ്പെട്ടിരുന്ന രാജ്യങ്ങളിൽ കമ്പനി ബ്രിട്ടീഷ് റസിഡന്റുമാരെ നിയമിച്ചിരുന്നു.
ഹൈദരാബാദ് , തിരുവിതാംകൂർ , കൊച്ചി .
മൈസൂർ , ബറോഡ തുടങ്ങിയവയാണ് സഹായവ്യവസ്ഥ സഖ്യത്തിൽ ചേർന്ന പ്രധാന രാജ്യങ്ങൾ.
ടിപ്പുവിന്റെ ആക്രമണം ഉയർത്തിയ ഭീഷണിയുടെ പശ്ചാത്തലത്തിലാണ് തിരുവിതാംകൂറും കൊച്ചിയും ഇംഗ്ലീഷുകാരുമായി സഹായവ്യവസ്ഥ കരാറിൽ ഒപ്പ് വച്ചത്.
ബ്രിട്ടീഷ് പരിരക്ഷ നാട്ടുരാജാക്കന്മാരിൽ സുരക്ഷിതത്വബോധം ഉളവാക്കിയെങ്കിലും വിദേശശക്തിയെ ആശ്രയിച്ചുള്ള ഭരണം ഫലത്തിൽ അവരെ ദുർബലരാക്കുകയാണുണ്ടായത്.
ബ്രിട്ടീഷുകാരുമായി ഉടമ്പടിബന്ധങ്ങൾ സ്ഥാപിക്കപ്പെട്ടതോടെ നാട്ടുരാജ്യങ്ങളുടെ ആഭ്യന്തര-വിദേശബന്ധങ്ങളിലും വിനിമയശൃംഖലകളിലും വിദേശ ഭരണകൂടത്തിന്റെ വ്യക്തമായ നിയന്ത്രണവും സ്വാധീനവും പ്രതിഫലിച്ചു തുടങ്ങി.
രജപുത്രരജ്യങ്ങളുമായുള്ള ഉടമ്പടി
1813-ൽ ഗവർണർ ജനറലായി അധികാരമേറ്റ ഹേസ്റ്റിംഗ്സ് പ്രഭു വെല്ലസ്ലിയുടെ സാമ്രാജ്യത്വവികസനനയം തുടർന്നു.
യുദ്ധം ചെയ്യാനും സമാധാനം പാലിക്കാനും അയൽരാജ്യങ്ങളുമായി കൂടിയാലോചനകൾ നടത്താനുമുള്ള അധികാരത്തെ അടിയറവയ്പ്പിച്ചുകൊണ്ട് രജപുത്രരാജ്യങ്ങടക്കം മിക്ക ഇന്ത്യൻ നാട്ടുരാജ്യങ്ങളുടെയും മേൽ ബ്രിട്ടീഷ് പരമാധികാരം സ്ഥാപിച്ചത് ഇദ്ദേഹമാണ്.
പ്രതിരോധത്തിനും ആക്രമണത്തിനും രജപുത്രരാജ്യങ്ങളുടെ വിഭവശേഷി ഒരു മുതൽക്കൂട്ടായിരിക്കും എന്ന കാഴ്ചപ്പാടാണ് അവരുമായി സഖ്യത്തിലേർപ്പെടാൻ കമ്പനിയെ പ്രേരിപ്പിച്ച പ്രധാന ഘടകം.
കോട്ടാ, ഉദയ്പൂർ , ബിക്കാനീർ, ജയ്പൂർ , ജയ്സാൽമർ തുടങ്ങിയവയാണ് കമ്പനിയുമായി രാജ്യരക്ഷാപരവും വിധേയത്വം സമ്മതിക്കുന്നതുമായ ഉടമ്പടികളിൽ ഒപ്പിട്ട പ്രധാന രജപ്രുത്രരാജ്യങ്ങൾ.
പരസ്പര സഹായത്തിന്റെയും പരസ്പര സൌഹൃദത്തിന്റെയും അടിസ്ഥാനത്തിലുള്ള കരാറുകളെ വിധേയത്വസഹകരണത്തിന്റെ അടിസ്ഥാനത്തിൽ രൂപാന്തരപ്പെടുത്തിയത് ഹേസ്റിങ്സ് പ്രഭുവാണ്.